NAVODILA ZA PRIPRAVO
SEMINARSKE NALOGE

KAZALO

[1 SPLOŠNO O PRIPRAVI SEMINARSKE NALOGE 3](#_Toc52200874)

[2 STRUKTURA SEMINARSKE NALOGE 4](#_Toc52200875)

[3 VSEBINA SEMINARSKE NALOGE 5](#_Toc52200876)

[4 OBLIKA SEMINARSKE NALOGE 7](#_Toc52200877)

[4.1 Oblika strani 7](#_Toc52200878)

[4.2 Oblika naslovne strani 7](#_Toc52200879)

[4.3 Oblika kazal 7](#_Toc52200880)

[4.4 Oblikovanje besedila 7](#_Toc52200881)

[4.5 Oblika in velikost pisave 9](#_Toc52200882)

[4.6 Oblika slik, tabel in enačb 9](#_Toc52200883)

[4.6.1 Slike 9](#_Toc52200884)

[4.6.2 Tabele 10](#_Toc52200885)

[4.6.3 Enačbe 10](#_Toc52200886)

[4.7 Številčenje 12](#_Toc52200887)

[4.7.1 Številčenje strani 12](#_Toc52200888)

[4.7.2 Številčenje poglavij 12](#_Toc52200889)

[4.7.3 Številčenje slik, tabel, enačb in prilog 12](#_Toc52200890)

[4.7.4 Številčenje opomb 12](#_Toc52200891)

[4.7.5 Številčenje virov 13](#_Toc52200892)

[4.8 Citiranje in uporaba virov 13](#_Toc52200893)

[5 SEZNAM UPORABLJENE LITERATURE IN VIROV 14](#_Toc52200894)

[5.1 Navedba knjig, učbenikov in priročnikov 14](#_Toc52200895)

[6 PRILOGE 15](#_Toc52200896)

[Priloga 1: Naslovna stran 16](#_Toc52200897)

[Priloga 2: Oblika "Povzetka" 17](#_Toc52200898)

[Priloga 3: Primer oblike strani "Kazalo" 18](#_Toc52200899)

[Priloga 4: Primer oblike strani "Seznama literature in virov" 19](#_Toc52200900)

[Priloga 5: Primer oblike strani "Seznama slik / tabel" 20](#_Toc52200901)

[Priloga 6: Primer oblike strani "Seznama uporabljenih simbolov" 21](#_Toc52200902)

[Priloga 7: Primer oblike strani "Uporabljene kratice" 22](#_Toc52200903)

# SPLOŠNO O PRIPRAVI SEMINARSKE NALOGE

Besedilo seminarske naloge naj bo napisano v slovenskem jeziku v skladu s pravopisnimi merili knjižnega jezika v prvi osebi množine. Terminologija naj bo ob pomoči mentorja ustrezna in pregledana. Za označevanje veličin in enot upoštevajte navodila mentorja oziroma določila standarda SIST ISO 8000 (Veličine in enote).

Sestavine, obseg, vsebina in oblika seminarske naloge morajo biti izdelani v skladu s temi navodili. Mentor ima od kandidata pravico zahtevati, da popravi seminarsko nalogo, ki ni izdelana v skladu s temi navodili.

Za pisanje in urejanje seminarske naloge uporabljajte računalnik. Izpis naj bo izveden z laserskim ali enakovrednim tiskalnikom. Če so v besedilu seminarske naloge vključene barvne fotografije, slike ali diagrami, je potrebno izpis teh strani izvesti z barvnim laserskim ali enakovrednim tiskalnikom. Enostransko naj bodo izpisane začetne strani (naslovna stran in povzetek v slovenskem in angleškem jeziku), obojestranski izpis pa velja za kazalo, celotno vsebino seminarske naloge, vključno z vsemi prilogami.

Seminarska naloga naj obsega od 10 do 20 strani, od vključno uvoda do sklepa. Začetne strani in priloge, če so nujne, se ne štejejo.

V tekstu seminarske naloge uporabljajte konsistentno terminologijo in oblikovanje čez celotno delo!

# STRUKTURA SEMINARSKE NALOGE

Obvezne sestavine seminarske naloge so in si sledijo v naslednjem vrstnem redu:

* naslovna stran
* povzetek
* pregled vsebine (kazalo)
* uvod
* teoretični del
* eksperimentalni del
* rezultati in diskusija
* sklep
* seznam uporabljene literature in virov
* seznam slik in tabel (če obstajajo)
* seznam uporabljenih simbolov in kratic
* priloge (če obstajajo).

# VSEBINA SEMINARSKE NALOGE

Strokovna vsebina seminarske naloge je razdeljena na več poglavij, ki zajemajo:

* povzetek
* uvod
* teoretični in eksperimentalni del
* rezultate in diskusijo rezultatov ter
* sklep.

**Povzetek** v jedrnati obliki podaja predstavitev problema, navaja uporabljene metode, glavne rezultate in sklepe seminarske naloge in naj ne presega eno A4 stran. Zapisan naj bo v enem odstavku.

Na koncu je navedeno najmanj 5 ključnih besed. Oblika je razvidna iz priloge 2.

**Uvod** je prvo poglavje dela, ki je običajno razdeljeno na tri dele:

* opis področja naloge in opredelitev problema
* cilji in (hipo)teze ter omejitve seminarske naloge
* metode seminarske naloge.

**Teoretični** in **eksperimentalni del** predstavlja **jedro dela** inje osrednji del seminarske naloge, ki je lahko sestavljen iz več poglavij. Jedro naloge vsebuje:

* pregled literature na tematiko diplomskega dela,
* podroben opis obravnavanega problema;
* predstavitev načina (načinov) rešitve problema (teoretično in/ali eksperimentalno);
* kratek opis uporabljenih metod naloge;
* podroben opis metodologije reševanja obravnavanega problema (s pomočjo postopkov, modelov, formul, algoritmov, preskusov, fizične izvedbe itd.). Opis metodologije mora vsebovati vse podrobnosti o uporabljenih sredstvih in postopkih tako, da jih je mogoče ponoviti in dobiti podobne rezultate. Splošno znanih standardnih metod (npr. statističnih) ni potrebno podrobno opisovati. Če so metode opisane v splošno dostopnih virih, jih citirajte in opišite samo njihovo načelo. Ostale metode in spremembe metod opišite.

**Rezultati** in **diskusija** so najvažnejši del seminarske naloge, ker vsebujejo izsledke naloge. Na začetku podrobneje opišite probleme ter predstavite, kako ste se lotili rešitve problema. Rezultati so lahko:

* Teoretični – podrobno opišite problem z uporabo modelov, formul, algoritmov; formalno postavite model ipd. ter ga rešite računsko ali računalniško (simuliranje, integriranje, optimiranje).
* Eksperimentalni – podrobno opišite rezultate analiz in meritev.

V tem delu vsebine je potrebno prikazati samo glavne, neizpodbitne rezultate, brez ponavljanja. Predstavite natančne podatke in ugotovitve raziskav, čim več uporabljajte vizualni (z vidnimi vtisi) način prikazovanja informacij (diagrame, grafe, fotografije, preglednice, razpredelnice). Opisani naj bodo v preteklem času, jasno in precizno, po logičnem zaporedju, ki ni nujno enak zaporedju resničnega dela.

V tem deluseminarske naloge, pojasnite pomen posameznih lastnih končnih rezultatov naloge. Posebej je pomembno izraziti mnenje o tem, če delo potrjuje in dokazuje (hipo)tezo ali ne. Pomembno je opozoriti na tiste ugotovitve, ki odpirajo nova, še neraziskana področja.

Razprava mora odgovoriti na naslednja vprašanja:

* Ali raziskava podpira (hipo)tezo? Če je ne, zakaj ne (bodite konkretni, naštejte primere)?
* Kako lahko smiselno interpretirate rezultate (bodite stvarni, navedite dokaze)?
* Ali so bile raziskovalne metode primerne? Če ne, zakaj ne (bodite konkretni, navedite dokaze)?

**Sklep** vsebuje objektivno oceno rezultatov in jih poveže s problemom, zastavljenim v uvodu. V njem so nakazani napotki za nadaljnje delo. Vsebovati mora odgovore na naslednja vprašanja:

* Postavljena (hipo)teza – Ali se je pokazala kot pravilna ali ne? Kako? Zakaj? Kako bi postavili novo (hipo)tezo?
* Rezultati in njihova uporaba – Kaj je raziskava dejansko odkrila? Kaj ste opazili? Ne samo, kaj so nakazali izsledki o opravljeni raziskavi, tudi kakšne širše vidike bi lahko odkrili in razložili?
* Nova (hipo)teza – Kakšna vprašanja postavljajo rezultati? Kakšne odgovore ali razlage lahko predpostavljamo kot novo (hipo)tezo?
* Možne dodatne raziskave – na vsaki stopnji raziskave so nastajala nova vprašanja; kako bi na njih lahko odgovorili ali jih razložili?

# OBLIKA SEMINARSKE NALOGE

## Oblika strani

Stran (pokončna postavitev) naj bo velikosti formata A4. Robovi besedila naj bodo zgoraj in spodaj oddaljeni 25 mm od roba strani, na levi in desni strani 20 mm in na (notranji) strani 10 mm od roba strani za vezavo.

Glava strani naj bo oddaljena 13 mm od roba strani. Glava strani naj v eni vrstici vsebuje levo (notranje) poravnano besedilo ''Fakulteta za tehnologijo polimerov'' v ravnem tisku in desno (zunanje) poravnano besedilo "*Seminarska naloga*" v poševnem tisku velikosti 10 točk. Besedilo glave strani naj vsebuje tudi vodoravno ločilno linijo debeline ½ točke. Glava strani naj se prvič pojavi na strani kazala.

Noga strani naj vsebuje srednje poravnano tekočo številko strani velikosti 12 točk.

## Oblika naslovne strani

Notranja naslovna stran je oblikovana kot je prikazano v prilogi 1. Velikost pisave je 14 točk, razen naslova seminarske naloge, ki je zapisan s krepko pisavo velikosti 20 točk in z velikimi črkami. Besedilo je sredinsko poravnano.

## Oblika kazal

**Kazalo vsebine** je levo poravnano in vključuje največ tri (3) ravni naslovov. Številčenje je usklajeno s številčenjem poglavij, ki je razloženo v poglavju 4.7.2. Prva raven je pisana s krepko pisavo in velikimi črkami, druga in tretja pa s splošno pisavo. Velikost črk je 12 točk.

V kazalu morajo biti vključeni seznami uporabljenih virov in literature, slik, tabel, morebitnih simbolov in kratic ter prilog.

**Seznam uporabljene literature in virov** sledi sklepu. Oblikovanje in vsebina seznama je podrobno razložena v poglavju 5. V prilogi 4 je prikazan primer seznama.

**Seznam slik in tabel** je prikazan v prilogi 5. **Seznam uporabljenih simbolov** v prilogi 6, **seznam uporabljenih kratic** pa v prilogi 7.

## Oblikovanje besedila

Celotno besedilo naj bo obojestransko poravnano. Poglavja uvod, teoretični del, eksperimentalni del, rezultati in diskusija, sklep) naj se pričnejo na novi strani. Naslovi slik in tabel naj bodo poravnani na sredino.

V celotnem besedilu ne sme biti praznih vrstic. Razmik med vrsticami besedila naj bo 1,15 vrstice. Razmik med odstavki naj bo 12 točk, razmik za poglavjem / podpoglavjem naj bo 12 točk, pred pa 18 točk. Razmik za odstavki, ki jim sledi naštevanje v alinejah pa 6 točk. Razmik med naslovom slike in sliko, oziroma med tabelo in naslovom tabele naj bo 6 točk. Po naslovu slik oziroma po tabeli in pred novim odstavkom naj bo razmik 12 točk.

Pri naštevanju v alinejah ne sme biti vmesnega razmika. Besedilo v alinejah naj bo obojestransko poravnano in naj bo skozi celotno seminarsko nalogo označeno z enotno oznako (npr. vezaj).

Okrajšave in kratice razložite in jih navedite v oklepaju, ko se prvič pojavijo v besedilu. Če ni nujno potrebno, ne uporabljajte okrajšav oziroma kratic v naslovu.

## Oblika in velikost pisave

Besedilo naj bo napisano z obliko pisave Arial, razen besedila v tabelah, kjer je oblika pisave Arial Narrow. Velikosti pisav za posamezne dele vsebine so navedene v preglednici.

Tabela 1: Velikost in videz pisave delov vsebine seminarske naloge

|  |  |  |  |
| --- | --- | --- | --- |
| Vrsta besedila | Velikost | Slog | Videz |
| Naslov poglavja  | 12 | **Krepko**, **velike črke** | **POGLAVJE** |
| Naslov podpoglavij  | 12 | **Krepko** | **Podpoglavje** |
| Osnovno besedilo | 12 | Navadno | besedilo |
| Naslovi slik in tabel | 12 | *Poševno* | *Tabela 1:Slika1:* |
| Naslovna vrstica tabel | 10 | **Krepko** | **Naslov** |
| Besedilo tabel | 10 | Navadno | besedilo |
| Opombe v nogi strani,opis spremenljivk v enačbah  | 10 | Navadno | Opomba |

## Oblika slik, tabel in enačb

### Slike

Slike naj bodo kvalitetne, grafi in diagrami naj bodo pripravljeni v MS Excel. . Fotografije ali skenirane slike naj imajo resolucijo najmanj 300 dpi. Naslovi oziroma opisi slik naj bodo pod slikami, srednje poravnani s poševno obliko pisave in označeni z besedo Slika in ustrezno številsko oznako (npr. Slika 1: Gradniki vitke proizvodnje [9]). Razmik med sliko in naslovom slike naj bo 6 točk. Po naslovu slike in odstavkom naj bo razmik 12 točk. Diagrami se upoštevajo kot slike. Slike naj bodo poravnane na sredino. Pri številčenju slik uporabljajte sklice.

Primer slike:



Slika 1: Gradniki vitke proizvodnje [9]

### Tabele

Tabele naj bodo pripravljene s programskimi orodji za oblikovanje besedila. Skenirane tabele naj imajo resolucijo najmanj 300 dpi. Naslovi oziroma opisi naj bodo nad tabelami, srednje poravnani, s poševno obliko pisave in označeni z besedo Tabela in ustrezno številsko oznako (npr. *Tabela 1: Velikost in videz pisave delov vsebine seminarske naloge*). Pri številčenju tabel uporabljajte sklice. Postavitev tabel naj bo na sredinska. Tabela naj se nahaja v celoti na eni strani (skupaj z naslovom, virom in opombami); v kolikor je daljša od ene strani je potrebno na naslednji strani ponoviti naslovno vrstico. Razmik med naslovom tabele in tabelo naj bo 6 točk. Razmik po tabeli in novim odstavkom naj bo 12 točk.

### Enačbe

Za oblikovanje enačb uporabljajte orodja za oblikovanje enačb (npr. Equation Editor v MS Word) in jih vedno najprej omenite v tekstu, npr. enačba 1 prikazuje izračun gostote...

$ρ=\frac{m}{V}$ (1),

pri čemer je:

* *ρ -* gosotota (kg/m3),
* *m -* masa (kg),
* *V -* volumen (m3).

Razlaga simbolov veličin, uporabljenih v enačbi, in njihovih enot naj bo navedena neposredno za enačbo, kot je to prikazano za primer enačbe 1.

Med številom in mersko enoto je vedno presledek, npr. 6 kg, 15 °C, 15 m/s2

## Številčenje

### Številčenje strani

Številčenje strani se začne z uvodom (ki je vedno stran 1), pri čemer se uporablja arabske številke. Torej, začetne strani seminarske naloge (naslovna stran, povzetek, kazalo) so brez številke strani.

### Številčenje poglavij

Poglavja naj bodo oštevilčena zaporedoma. Prvo poglavje je **1 UVOD**, , drugo poglavje je **TEORETIČNI DEL**, tretje poglavje je **EKSPERIMENTALNI DEL**, četrto poglavje je **REZULTATI IN DISKUSIJA**, zadnje vsebinsko pa**SKLEP**, Naslovi poglavij diplomskega dela so lahko prilagojeni naravi samega dela.

Vsako poglavje ima lahko podpoglavja, ki so oštevilčena z dvema arabskima številkama, ločenima s piko. Prva številka je enaka zaporedni številki poglavja, druga številka pa zaporedni številki podpoglavja v poglavju. Označba 3.2 pomeni, da gre za drugo podpoglavje tretjega poglavja.

Podtema podpoglavja se oštevilči s tremi arabskimi številkami, ločenimi s pikama (npr.: **3.2.4 Podtema**).

Nadaljnje delitve podpoglavij na podrazdelke niso priporočljive (npr. z označbo **3.2.4.1**).

### Številčenje slik, tabel, enačb in prilog

Slike, tabele, enačbe in priloge številčite z arabskimi številkami. Za številčenje uporabljajte sklice.

V besedilu se sklicujte na ustrezne slike, preglednice, enačbe ali priloge z navedbo imena in številsko označbo (npr. slika 1, tabela 1, enačba 1 ali priloga 1) – z malo začetnico.. Ne spreglejte, da je potrebno navedeno ime sklanjati (npr. Na sliki 1 vidimo gradnike vitke proizvodnje).

### Številčenje opomb

Opombe naj bodo oštevilčene z dvignjeno pisavo, besedilo opomb pa naj bo zapisano na koncu strani, na kateri je označena opomba[[1]](#footnote-1).

### Številčenje virov

Seznam citiranih virov naj bo urejen po zaporednem vrstnem redu, glede na navedbo posameznega vira v tekstu diplomskega dela. V vsebini diplomskega dela uporabljene vire navajajte z njihovo zaporedno številko v oglatih oklepajih (npr. [1]). Vire navajate na koncu odstavka v oglatih oklepajih in pred ločilom.

## Citiranje in uporaba virov

Načinov citiranja je več. Pri dobesednem citiranju sta začetek in konec citata označena z narekovaji. Na koncu citata mora biti naveden vir (npr. [1]). Dobesedno citiranje uporabimo samo v primeru, ko je to potrebno za dokazovanje dejstev.

Pri povzemanju določene literature ali sklicevanju na določeno literaturo (brez dobesednega citiranja) je potrebno na koncu povzetka navesti podatke o viru (npr. [1]).

Ne citirajte celotnih odstavkov ali celo poglavij!

**PLAGIATORSTVO**

Vsa seminarska dela lahko pregledate z računalniškimi programom za odkrivanje plagiatorstva. Študent lahko tekom priprave sam preverja podobnost vsebine.

Študent mora besedilo v seminarskem delu napisati s svojimi besedami. Tudi, če se spremeni vrstni red besed v stavk program zazna plagiatorstvo. Predvsem pa je potrebno navajati vire, ki smo jih uporabili pri pripravi svojega dela.

Povezava do detektorja podobnih vsebin se nahaja na:

<https://dpv.openscience.si/login.aspx>

# SEZNAM UPORABLJENE LITERATURE IN VIROV

Literaturo in vire navajamo s pomočjo programa Mendeley. Za navajanje virov uporabite stil revije European Polymer Journal.

V seznamu uporabljene literature in virov navedite le literaturo in vire, katero ste pri delu dejansko uporabljali in na katero se v besedilu sklicujete (citirate).

Seznam uporabljenih in citiranih virov naj bo urejen po zaporednem vrstnem redu, glede na navedbo posameznega vira v tekstu seminarske naloge (glej podpoglavje 4.7.5 in 4.8). Vsak vir naj bo oštevilčen z zaporedno številko.

## Navedba knjig, učbenikov in priročnikov

**Navedba knjig**

1. W. Strunk Jr., E.B. White, The Elements of Style, fourth ed., Longman, New York, 2000.

**Poglavje v knjigi**]

1. G.R. Mettam, L.B. Adams, How to prepare an electronic version of your article, in: B.S. Jones, R.Z. Smith (Eds.), Introduction to the Electronic Age, E-Publishing Inc., New York, 2009, pp. 281–304.

**Navedba** **člankov**

1. J. van der Geer, J.A.J. Hanraads, R.A. Lupton, The art of writing a scientific article, J. Sci. Commun. 163 (2010) 51–59. https://doi.org/10.1016/j.Sc.2010.00372.
2. J. van der Geer, J.A.J. Hanraads, R.A. Lupton, 2018. The art of writing a scientific article. Heliyon. 19, e00205. https://doi.org/10.1016/j.heliyon.2018.e00205.

**Navedba elektronskih virov**

1. Cancer Research UK, Cancer statistics reports for the UK. http://www.cancerresearchuk.org/ aboutcancer/statistics/cancerstatsreport/, 2003 (accessed 13 March 2003).

**Navedba patentov**

1. Hamilton RS, Mcfarlane SD. Patent application WO2005011966 A1; 2006

# PRILOGE

Priloge so sestavni del seminarske naloge. V prilogah so zajete informacije, ki so sicer potrebne za celoviti prikaz dela, vendar bi z odvračanjem pozornosti od glavne teme v vsebini motile potek sporočila seminarske naloge. V priloge spadajo daljša matematična izvajanja, načrti, kosovnice, daljši računalniški izpisi, obsežnejši merilni ali računski rezultati v obliki diagramov, itd. Na priloge se je potrebno sklicevati v besedilu.

1. Naslovna stran

FAKULTETA ZA TEHNOLOGIJO POLIMEROV

Ime PRIIMEK

**NASLOV SEMINARSKE NALOGE**

Seminarska naloga

Mentor: Naziv, Ime in PRIIMEK

Študijski program:

Predmet:

Slovenj Gradec, mesec leto

1. Oblika "Povzetka"

**POVZETEK**

**Naslov seminarske naloge**

Povzetek naj bo napisan v slovenskem jeziku in naj ne presega 100 besed. V jedrnati obliki naj podaja predstavitev problema, navaja uporabljene metode, glavne rezultate in sklepe seminarske naloge.

**Ključne besede:**

Obsega naj najmanj 5 ključnih besed.

1. Primer oblike strani "Kazalo"

KAZALO

[1 SPLOŠNO O PRIPRAVI SEMINARSKE NALOGE 3](#_Toc52200836)

[2 STRUKTURA SEMINARSKE NALOGE 4](#_Toc52200837)

[3 VSEBINA SEMINARSKE NALOGE 5](#_Toc52200838)

[4 OBLIKA SEMINARSKE NALOGE 7](#_Toc52200839)

[4.1 Oblika strani 7](#_Toc52200840)

[4.2 Oblika naslovne strani 7](#_Toc52200841)

[4.3 Oblika kazal 7](#_Toc52200842)

[4.4 Oblikovanje besedila 7](#_Toc52200843)

[4.5 Oblika in velikost pisave 9](#_Toc52200844)

[4.6 Oblika slik, tabel in enačb 9](#_Toc52200845)

[4.6.1 Slike 9](#_Toc52200846)

[4.6.2 Tabele 10](#_Toc52200847)

[4.6.3 Enačbe 10](#_Toc52200848)

[4.7 Številčenje 12](#_Toc52200849)

[4.7.1 Številčenje strani 12](#_Toc52200850)

[4.7.2 Številčenje poglavij 12](#_Toc52200851)

[4.7.3 Številčenje slik, tabel, enačb in prilog 12](#_Toc52200852)

[4.7.4 Številčenje opomb 12](#_Toc52200853)

[4.7.5 Številčenje virov 13](#_Toc52200854)

[4.8 Citiranje in uporaba virov 13](#_Toc52200855)

[5 SEZNAM UPORABLJENE LITERATURE IN VIROV 14](#_Toc52200856)

[5.1 Navedba knjig, učbenikov in priročnikov 14](#_Toc52200857)

[6 PRILOGE 15](#_Toc52200858)

[Priloga 1: Naslovna stran 16](#_Toc52200859)

[Priloga 2: Oblika "Povzetka" 17](#_Toc52200860)

[Priloga 3: Primer oblike strani "Kazalo" 18](#_Toc52200861)

[Priloga 4: Primer oblike strani "Seznama literature in virov" 19](#_Toc52200862)

[Priloga 5: Primer oblike strani "Seznama slik / tabel" 20](#_Toc52200863)

[Priloga 6: Primer oblike strani "Seznama uporabljenih simbolov" 21](#_Toc52200864)

[Priloga 7: Primer oblike strani "Uporabljene kratice" 22](#_Toc52200865)

1. Primer oblike strani "Seznama literature in virov"

SEZNAM LITERATURA IN VIRI

1. Primer oblike strani "Seznama slik / tabel"

SEZNAM SLIK

Slika 1: Naslov slike

Slika 2: Naslov slike

Slika 3: Naslov slike

SEZNAM TABEL

Tabela 1: Naslov tabele

Tabela 2: Naslov tabele

Tabela 3: Naslov tabele

1. Primer oblike strani "Seznama uporabljenih simbolov"

SEZNAM UPORABLJENIH SIMBOLOV

*E* - modul elastičnosti

*F* - sila

*τ* - tangencialna napetost

*σn* - normalna napetost

*W* - odpornostni moment

itd.

1. Primer oblike strani "Uporabljene kratice"

UPORABLJENE KRATICE

CAD - Computer Aided Design

ISO - International Standard Organisation

FS - Fakulteta za strojništvo

MKE - Metoda končnih elementov

1. Primer opombe na koncu strani [↑](#footnote-ref-1)